Na temelju članka 16. i 19. Izjave o osnivanju Panonskog drvnog centra kompetencija d.o.o., Uprava društva – Direktor društva raspisuje

**N A T J E Č A J**

**za zasnivanje radnog odnosa u Panonskom drvnom centru kompetencija d.o.o., Virovitica, na sljedeća radna mjesta:**

**1. ODJEL ZA ISTRAŽIVANJE I RAZVOJ PROIZVODA**

**3D Konstruktor/erka – 1 izvršitelj na neodređeno vrijeme**

**Uvjeti, znanja i vještine:**

* punoljetna i poslovno sposobna osoba,
* hrvatsko državljanstvo,
* završeni preddiplomski i/ili diplomski sveučilišni studij ili specijalistički preddiplomski i/ili diplomski stručni studij tehničkog usmjerenja (arhitektura, građevinarstvo, strojarstvo, mehatronika, elektrotehnika),
* minimalno 4 godine radnog iskustva u struci,
* iskustvo u vođenju razvojnih projekata,
* iskustvo u vođenju projektnih timova,
* iskustvo u 3D modeliranju i primjena u dizajnu proizvoda, razradi konstruktivnih elemenata, pripremi tehničke i proizvodne dokumentacije proizvoda,
* iskustvo u izradi inovativnih konstruktivnih rješenja proizvoda,
* poželjno iskustvo rada na 3D optičkim mjernim sustavima i 3D printeru,
* poželjno iskustvo rada u skladu sa standardima ISO 9001 i ISO 14001,
* aktivno znanje rada na računalu, napredno korištenje programskih alata SolidWorks, Autocad, Geomagic,
* napredno znanje engleskog jezika u govoru i pismu,
* vozački ispit B kategorije.

**2. ODJEL ZA KONTROLU KVALITETE**

**Voditelj/ica laboratorija – 1 izvršitelj na neodređeno vrijeme**

**Uvjeti, znanja i vještine:**

* punoljetna i poslovno sposobna osoba,
* hrvatsko državljanstvo,
* završeni preddiplomski i/ili diplomski sveučilišni studij ili specijalistički preddiplomski i/ili diplomski stručni studij tehničkog ili biotehničkog usmjerenja (građevinarstvo, drvna tehnologija, strojarstvo),
* minimalno 15 godina radnog iskustva u struci,
* minimalno 10 godina radnog iskustva u proizvodnji namještaja i proizvoda od drva,
* iskustvo rada u kontroli kvalitete proizvoda od drva,
* iskustvo u opremanju i pripremi dokumentacije za akreditaciju laboratorija u skladu sa standardom ISO 17025,
* aktivno znanje rada na računalu,
* znanje engleskog jezika u govoru i pismu,
* vozački ispit B kategorije.

**3. ODJEL ZA PRIPREMU I PROVEDBU EU PROJEKATA**

**Voditelj/ica odjela – 1 izvršitelj na neodređeno vrijeme**

**Uvjeti, znanja i vještine:**

- punoljetna i poslovno sposobna osoba,

- hrvatsko državljanstvo,

- završeni preddiplomski i/ili diplomski sveučilišni studij ili specijalistički preddiplomski i/ili diplomski stručni studij tehničkog ili biotehničkog usmjerenja (arhitektura, građevinarstvo, drvna tehnologija, elektrotehnika, strojarstvo),

- minimalno 1 godina radnog iskustva u struci,

- iskustvo u pripremi i provedbi infrastrukturnih projekta financiranih iz nacionalnih i EU sredstava,

- poželjno iskustvo u koordinaciji projekata sa uključenim inozemnim partnerima,

- aktivno znanje rada na računalu,

- napredno znanje engleskog jezika u govoru i pismu,

- vozački ispit B kategorije.

**4. INOVACIJSKA TVORNICA**

**Voditelj/ica tvornice – 1 izvršitelj na neodređeno vrijeme**

**Uvjeti, znanja i vještine:**

- punoljetna i poslovno sposobna osoba,

- hrvatsko državljanstvo,

- završeni preddiplomski sveučilišni studij drvne tehnologije ili specijalistički preddiplomski stručni studij drvne tehnologije ili srednjoškolsko četverogodišnje obrazovanje drvnog usmjerenja,

- minimalno 15 godina radnog iskustva u struci s naglaskom na proizvodnju namještaja,

- iskustvo u vođenju timova u razvoju proizvoda i izradi konstrukcijskih rješenja u proizvodnji namještaja,

- iskustvo u tehničkoj pripremi proizvodnje, nabavi materijala, izradi radioničkih nacrta, tvorničke i prodajne cijene,

- iskustvo u razradi konstruktivnog rješenja proizvoda prema idejnom prijedlogu dizajnera,

- poznavanje proizvodnih procesa, materijala i tehnologije pri izradi pločastog i masivnog namještaja,

- aktivno znanje rada na računalu, napredno korištenje programskih CAD alata,

- poželjno poznavanje osnova rada na CNC strojevima,

- aktivno znanje engleskog jezika u govoru i pismu,

- vozački ispit B kategorije.

**5. ODJEL ADMINISTRATIVNO - KOMERCIJALNIH DJELATNOSTI**

- Referent/ica – 1 izvršitelj na neodređeno vrijeme

**Uvjeti, znanja i vještine:**

- punoljetna i poslovno sposobna osoba,

- hrvatsko državljanstvo,

- završeni preddiplomski i/ili diplomski sveučilišni studij ili specijalistički preddiplomski i/ili diplomski stručni studij ekonomskog usmjerenja,

- aktivno znanje rada na računalu, napredno korištenje MS Office paketa, osobito MS Projecta.

- minimalno 7 godina radnog iskustva u administrativnim poslovima,

- minimalno 5 godina radnog iskustva u ugovaranju poslova sa domaćim i stranim tvrtkama,

- napredno znanje engleskog jezika u govoru i pismu,

- poželjno poznavanje drvno - prerađivačkog sektora,

- poželjno poznavanje rada u javnoj upravi,

- vozački ispit B kategorije.

**OD SVIH KANDIDATA/TKINJA SE OČEKUJU:**

- izražene komunikacijske i koordinacijske sposobnosti,

- sposobnost suradničkog vođenja i timskog rada,

- spremnost na učenje i unapređenje profesionalnih kompetencija,

- visoka motiviranost i usmjerenost na rezultate.

**SVI KANDIDATI/TKINJE UZ VLASTORUČNO POTPISANU PRIJAVU MORAJU PRILOŽITI:**

- životopis (vlastoručno potpisan),

- dokaz o hrvatskom državljanstvu (preslika domovnice ili osobne iskaznice),

- dokaz o odgovarajućem stupnju obrazovanja (original ili preslika diplome, svjedodžbe ili uvjerenja o stečenoj stručnoj spremi),

- dokaz o radnom iskustvu (potvrda Hrvatskog zavoda za mirovinsko osiguranje),

- uvjerenje o nekažnjavanju, ne starije od 6 mjeseci,

- popis projekata, referenci i ostalih relevantnih dokumenta u svrhu dokazivanja traženih iskustava.

Sukladno Zakonu o ravnopravnosti spolova (NN 82/08), na ovaj natječaj mogu se ravnopravno javiti osobe oba spola.

Preslike traženih priloga ne moraju biti ovjerene, a odabrani kandidati/tkinje su prije zasnivanja radnog odnosa dužni dostaviti na uvid dokumente u izvorniku.

Ukoliko smatra potrebnim Uprava društva može imenovati stručnu komisiju koja će provjeriti znanje, sposobnosti i vještine kandidata prijavljenih na natječaj.

Provjera znanja, sposobnosti i vještina može se obaviti pomoću odgovarajućih pisanih testova, rješavanja zadataka, provjerom praktičnog rada na određenim poslovima ili intervjuom.

O rezultatima provedenog natječaja i izboru kandidata obavijestit će se osobe koje su sudjelovale u tom postupku u roku od 8 dana od dana donošenja odluke.

Nepravodobne, nepotpune te prijave koje ne ispunjavaju formalne uvjete natječaja neće se razmatrati.

Prijave na natječaj, zajedno s dokazima o ispunjavanju uvjeta dostavljaju se **u roku 8 (osam) dana** od objave ovog natječaja na adresu:

**Panonski drvni centar kompetencija d.o.o.**

**Trg Ljudevita Patačića 1**

**33 000 Virovitica**

**s naznakom „Ne otvaraj – Natječaj za (u prijavi obavezno navesti za koje radno mjesto se kandidat/tkinja natječe)„**

Po raspisanom natječaju ne mora se izvršiti izbor, ali se u tom slučaju donosi odluka o poništenju natječaja.

Natječaj se objavljuje na web stranicama: Virovitičko – podravske županije, Hrvatskog zavoda za zapošljavanje i Panonskog drvnog centra kompetencija d.o.o.

Sve dodatne informacije vezane za ovaj natječaj mogu se dobiti na e-mail: ured.zupana@vpz.hr.

**Virovitica, 13.09.2016.**

|  |  |
| --- | --- |
|  | **Panonski drvni centar kompetencija d.o.o.**  DIREKTORICA  Ivana Filipović |